google/wiki40b huggingface dataset:
फ्रमजी कोवासजी बानाजी

फ्रमजी कोवासजी बानाजी (FRAMJI COWASJI BANAJI ; १७६७ -- १८५२ ) पारसी समुदाय के नेता तथा मुम्बई के प्रथम 'जस्टिस ऑफ द पीस' थे।
वे समृद्ध व्यापारी और जहाजों के अपने समय के सबसे बड़े ठेकेदार थे। जनकल्याणार्थ अनेक संस्थाओं के उत्थान के लिए आपने खुले दिल से सहायता दी। आप ही सर्वप्रथम व्यक्ति थे जिन्होंने जी.आई.पी. रेलवे कंपनी (अब जो सेंट्रल रेलवे के नाम से जानी जाती है) का हिस्सा खरीदा। आप कॉटन वीविंग ऐंड स्पिनिंग इंडस्ट्रीज़ और बीमा कंपनियों आदि में हिस्सा लेनेवालों में अग्रणी थे। आप बंबई की चेंबर ऑव कॉमर्स के भी सदस्य थे।
इन सब में महत्वपूर्ण है फ्रमजी का देश की आर्थिक उन्नति में रुचि लेना जिसके फलस्वरूप आपने कृषि और बागवानी के सुधार में तत्परता दिखलाई। बंबई की पवई एस्टेट का अधिकारी होने का गर्व आपको ही प्राप्त था। यह कई ग्रामों का सम्मिलित रूप था जिसकी उन्नति में आपकी वैयक्तिक रुचि थी। बंबई के राज्यपाल जॉन मैलकॉम ने अत्यंत प्रसन्नता के साथ आपके उन सुधारों की चर्चा की थी जो आपने उस एस्टेट के लिए किए थे। इस स्थान को उपयोगी और वैभिन्यपूर्ण बनाने के लिए आपने बहुत अधिक पैसा लगाया। अनेक कुएँ खुदवाए, अनेक मकान तथा उत्तम सड़कों का निर्माण करवाया, शहतूत और नील के पौधे रेशम के कीड़ों के लिए लगवाए। इसके अतिरिक्त चीनी की एक उत्तम मिल बनवाई और नील बनाने के लिए आवश्यक भवनों का भी निर्माण करवाया था। आपके जातिगत और विजातीय दोनों ही दान स्मरणीय हैं जिनमें प्रमुख हैं- पूजा के स्थानों का निर्माण, कुएँ खुदवाना, गरीब और अकालग्रस्तों की रक्षा, शिक्षण संस्थाओं को अनुदान आदि।
जब ८५ वर्ष की आयु में आपका देहांत हो गया, आपको श्रद्धांजलि अर्पित करने के हेतु सर्वसाधारण की सभा की गई। सर्वसम्मति से यह निश्चित किया गया कि आपके नाम से 'फ्रमजी कावासजी संस्था' नामक संस्था स्थापित की जाए जो नागरिकता के क्रियाकलापों के केंद्र रूप में कार्य करेगी।
एन॰ धरम सिंह

एन॰ धरम सिंह (२५ दिसम्बर १९३६ - २७ जुलाई २०१७) भारत के एक राजनेता थे जो २००४ से २०१७ तक कर्नाटक के मुख्यमन्त्री रहे। वे ७ बार लगातार कर्नाटक विधान सभा के सदस्य चुने गये। २००९ में हुए आमचुनाव (१४वीं लोकसभा) में वे बीदर से सांसद चुने गये थे।
संयुक्त राष्ट्र औद्योगिक विकास संगठन

संयुक्त राष्ट्र औद्योगिक विकास संगठन 
संयुक्त राष्ट्र औद्योगिक विकास संगठन अथवा 'यूनीडो' ( अंग्रेज़ी: United Nations Industrial Development Organisation or 'UNIDO') की स्थापना संयुक्त राष्ट्र महासभा द्वारा संयुक्त राष्ट्र सचिवालय के एक स्वायत्त अंग के रूप में की गयी थी। नवंबर 1966 में अस्तित्व में आये यूनिडो का उद्देश्य औद्योगिक विकास के क्षेत्र में संयुक्त राष्ट्र की गतिविधियों के समन्वय को प्रोत्साहित करना एवं उसकी समीक्षा करना है।
जनवरी 1967 से कार्य आरंभ करते हुए यूनिडो द्वारा औद्योगिक विकास केन्द्र (सचिवालय के अधीन जुलाई 1961 से कार्यरत) का स्थान ले लिया गया।
1985 में यह संयुक्त राष्ट्र का विशिष्ट अभिकरण बन गया। इसका मुख्यालय विएना में स्थित है।
मार्च 1999 तक यूनिडो के सदस्य देशों की संख्या 168 थी। अमेरिका एवं ऑस्ट्रेलिया ने क्रमशः 1996 एवं 1997 में अपनी सदस्यता वापस ले ली।
औद्योगीकरण की प्रक्रिया को विभिन्न पहलुओं में प्रशिक्षण, सूचना वितरण, सांख्यकीय जटिलता, विश्लेषण एवं शोध से जुड़ी यूनिडो की गतिविधियां संपूर्ण विश्व में औद्योगिक विकास के लिए सामान्य समर्थन उपलब्ध कराती हैं। यह निवेश संवर्द्धन सेवा को बढ़ावा देता है, जो विकसित एवं विकासशील देशों में व्यापार तथा सरकार के मध्य सम्पर्क को प्रोत्साहित करता है।
यह संगठन औद्योगिक विकास नीतियों के निर्माण, उत्पादन की नवीं पद्धतियों के अनुप्रयोग, कार्यक्रम एवं नियोजन, आद्योगिक तकनीक के प्रशिक्षण हेतु आधार संरचना के निर्माण, क्षेत्रीय औद्योगिक विकास व् औद्योगिक भागीदारी हेतु अन्य संयुक्त राष्ट्र अभिकरणों के साथ सहयोग की स्थापना तथा विकासशील देशों में औद्योगिक वृद्धि की गति में तीव्रता लाने के लिए ज़रूरी उपायों की पहचान जैसे कार्यों में सहायता प्रदान करता है।
बलूचिस्तान का इतिहास

बलूचिस्तान का इतिहास ३५० ई पूर्व से माना जाता है। यह क्षेत्र पाकिस्तान, ईरान और अफगानिस्तान में है।

भूगोलिक स्थिति

क्षेत्रफल
साजिद नाडियाडवाला

निजी जीवन और शिक्षा

एक गुजराती परिवार से संबंधित, नाडियाडवाला का जन्म मुंबई में सुलेमान नाडियाडवाला के घर हुआ था। उनके कई परिजन जिसमें ए. जी. नाडियाडवाला और ए. के नाडियाडवाला शामिल हैं 1960, 1970 और 1980 के दशकों के सफल फिल्म निर्माता रह चुके हैं। उनके चचेरे भाई फिरोज ए नाडियाडवाला भी एक सफल फिल्म निर्माता हैं।
20 मई 1992 को उन्होंने बॉलीवुड अभिनेत्री [[दिव्या भारती]प्रेम करते -करते  चुपके से शादी कर ली.कुछ दिन तक परिवार से छुपकर रहना पड़ा उनका वैवाहिक जीवन दुर्भाग्यवश अल्पकालिक साबित हुआ जब 5 अप्रैल 1993 को अपने अपार्टमेंट की इमारत से गिर कर दिव्या की मौत हो गई। उनकी मृत्यु संदिग्ध हालात में हुई, लेकिन कभी भी कुछ साबित नहीं हो पाया और उनकी मृत्यु आज तक एक रहस्य बनी हुई है। यह आरोप लगाया जाता है कि उसकी मौत आत्महत्या नहीं बल्कि हत्या थी। समाचार आख्याओं के अनुसार अगले दिन उनकी मृत्यु की खबर सुनकर साजिद बेहोश हो गये थे। उनकी चिता को आग देने के तुरंत बाद वे फिर बेहोश हो गये। उसके बाद से उन्होंने अपनी कुछ फिल्मों को दिव्या की स्मृति में समर्पित किया।
उसके बाद उन्होंने पूर्व पत्रकार वर्धा खान से दोबारा शादी कर ली. उनके दो बेटे हैं।

कैरियर

नाडियाडवाला ने एक AC तकनीशियन के रूप में शुरूआत की और बाद में उन्होंने एक स्पॉट बॉय के रूप में काम किया, फिर स्नातक के बाद उन्होंने अपने चाचा के प्रोडक्शन हाउस में सहायक निर्माता के रूप में कार्य किया उसके पश्चात उन्होंने "नाडियाडवाला ग्रैंडसन एंटरटेनमेंट" नामक अपनी स्वयं की निर्माण कंपनी की स्थापना की। निर्माण कंपनी ने कई हिट फिल्मों का निर्माण किया जिनमें शामिल है जीत (1996), जुड़वा (1997), हर दिल जो प्यार करेगा (2000) और मुझसे शादी करोगी (2004).
बड़े पैमाने पर प्रचार किये जाने के बावजूद उनकी 2006 की फिल्म जान ए मन बॉक्स ऑफिस पर निराशाजनक साबित हुई. उनकी अगली रिलीज, 2007 की फ़िल्म हे बेबी, वर्षकी सबसे बड़ी हिट फिल्मों में से एक थी। उनकी 2009 की फिल्म कमबख्त इश्क ने विश्व भर में ख्याति प्राप्त की जिसका कारण था अमरीकी अभिनेताओं जैसे, सिल्वेस्टर स्टेलोन, डेनिस रिचर्ड्स और ब्रैंडन रूथ का फिल्म में शामिल होना और शुरुआत के समय इसमें अर्नाल्ड श्वार्ज़नेगर की भागीदारी की अफवाहें उड़ीं. 2010 की उनकी पहली फिल्म हाउसफुल जिसमें अक्षय कुमार, रितेश देशमुख, लारा दत्ता और बोमन इरानी ने अभिनय किया एक सेमी-हिट रही. उनकी नवीनतम फिल्म अंजाना अंजानी 1 अक्टूबर 2010 को बड़ी उम्मीदों के साथ रिलीज़ हुई. इसमें रणबीर कपूर और प्रियंका चोपड़ा ने मुख्य भूमिका निभाई है। 30 सितम्बर 2010 को, उन्होंने हाउसफुल का एक सिक्वल बनाने की घोषणा की जिसमें अक्षय कुमार फिर मुख्य भूमिका निभाएंगे और इस फिल्म का निर्देशन साजिद खान करेंगे जो इसके साथ ही अपनी तीन फिल्मों का करार पूरा करेंगे। 
वे अपनी फिल्मों में अक्सर ही सलमान खान और अक्षय कुमार को लेते हैं, क्योंकि सलमान उनके सबसे अच्छे दोस्त हैं, जबकि अक्षय कुमार उनके बचपन के मित्र हैं (दोनों ने ही डॉन बॉस्को स्कूल में अध्ययन किया जहां साजिद अक्षय के सिनीयर थे।
कारवाँ (1971 फ़िल्म)

संक्षेप

ये कहानी एक जवान औरत, सुनीता (आशा पारेख) की है, जिसके पिता मोहनदास (मुराद) हैं। एक दिन उन्हें पता चलता है कि उनका विश्वासपात्र कर्मचारी, राजन (कृशन मेहता) पैसों की हेराफेरी कर रहा है। जब वो उससे इस बारे में बात करता है तो वो उस पर हमला कर देता है। वो कई मंज़िला इमारत से उसे खिड़की से धक्का मार देता है। पुलिस उसे बस एक दुर्घटना सोच कर मामले को बंद कर देती है। अब राजन का मोहनदास की एकलौती बेटी से शादी करने का रास्ता साफ हो जाता है।
सुनीता अपने पिता के चले जाने के बाद काफी परेशान रहने लगती है और राजन से शादी भी कर लेती है। शादी के कुछ ही समय बाद सुनीता को सच्चाई पता चल जाती है। उसे लगता है कि राजन अपनी प्रेमिका, मोनिका (हेलेन) के साथ मिल कर उसकी हत्या करने की सोच रहा है। वो वहाँ से भाग कर अपने पिता के पुराने दोस्त से मिलकर मदद मांगने की सोचती है और उनके घर, बैंगलोर जाने लगती है। रास्ते में उसके साथ दुर्घटना हो जाती है। उसकी मुलाक़ात कारवाँ के वैन-ड्राइवर मोहन (जितेन्द्र) से होती है। मोहन को निशा (अरुणा ईरानी) बहुत प्यार करते रहती है और उसके रास्ते में आने वाले किसी को भी मार सकती है। वहीं राजन भी सुनीता की तलाश जारी रखता है।
ज्ञानसागर

जीवनी

इनका दीक्षा से पूर्व का नाम पंडित  भूरामल था। इनके पिता का नाम चतुरभुज और माँ का नाम घृतबहारी देवी था। वह पांच भाइयों में दूसरे थे। छगनलाल ज्येष्ठ और गंगा प्रसाद, गौरीलाल और देवदत्त छोटे भाई थे।
अपने गांव में प्राथमिक अध्ययन पूरा करने के बाद, उन्होंने संस्कृत का अध्ययन बनारस के प्रसिद्ध स्यादवाद महाविद्यालय में किया। यह महाविद्यालय गणेशप्रसाद वर्णी द्वारा स्थापित किया था।

व्रती जीवन

आचार्य शांतिसागर के शिष्य आचार्य वीरसागर द्वारा क्षुल्लक दीक्षा प्रदान की गयी थी और क्षुल्लक ज्ञानभूषण नाम रखा गया। लगभग दो वर्ष क्षुल्लक रहने के बाद और 2 साल से कुछ अधिक समय ऐलक के रूप में रहने के बाद वह मुनि बन गए।
आचार्य वीरसागर के शिष्य आचार्य शिवसागर जी के द्वारा Khaniya जी, जयपुर में 1959 में उन्हें मुनि दीक्षा प्रदान की गयी।। उन्होंने 1968 में नसीराबाद, अजमेर, राजस्थान में आचार्य पद ग्रहण किया।
आचार्य श्री की सल्लेखना पूर्वक समाधी 1 जून, 1973 को नसीराबाद, अजमेर में हुई थी।

रचनायें

संस्कृत के एक विशेषज्ञ के रूप में    वह एक महान रचयता थे। कम से कम 30 शोधकर्ताओं ने उनकी रचनाओं का अध्ययन किया है जिन्हें डॉक्टरेट की डिग्री से सम्मानित किया गया है। कम से कम 300 विद्वानों ने उन पर शोध पत्र प्रस्तुत किये हैं। 
उनकी रचनाओं मे 4 संस्कृत महाकाव्य और 3 से अधिक जैन ग्रंथ शामिल है। वह भी उस समय में जब संस्कृत रचना लगभग अप्रचलित थी। इन कृतियों ने हमेशा आधुनिक संस्कृत विद्वानों ने हैरान किया है।
पुराचुम्बकत्व

पुराचुम्बकत्व अध्ययन की वह शाखा है जो चट्टानों, अवसादों या अन्य ऐसी चीजों में उनके निर्माण के समय संरक्षित चुम्बकीय गुणों का अध्ययन करती है। इस प्रकार विज्ञान की यह शाखा प्राचीन भूवैज्ञानिक घटनाओं के अध्ययन में सहायक होती है।समुद्री क्रस्ट की चट्टानों के पुराचुम्बकत्व के अध्ययन से इनके निर्माण के समय का पता चलता है और सागर नितल प्रसरण की पुष्टि हुई थी तथा प्लेट विवर्तनिकी का सिद्धान्त मजबूती से स्थापित हुआ (चित्र देखें)।
आनंद प्रकाश जैन

एक हिन्दी साहित्यकार।
गिरिजा प्रसाद कोइराला

जीवनी

कोइराला का जन्म सहरसा, ब्रिटिश इंडिया में वर्ष १९२५ में हुआ था। तब उनका परिवार वहां निर्वासन में रह रहा था। उनकी पढ़ाई-लिखाई भी भारत में ही हुई। दिल्ली विश्वविद्यालय के किरोड़ीमल कालेज से उन्होंने उच्च शिक्षा प्राप्त की। कोइराला नेपाल के उन नेताओं में से थे, जिन्होंने महात्मा गांधी के नेतृत्व में भारत छोड़ो आंदोलन में भाग लिया और इस दौरान उन्हें जेल भी जाना पड़ा। वे आजीवन भारत के साथ अच्छे संबंधों के पक्षधर रहे।
नेपाल में उनका परिवार बिराटनगर में रहता था। वहां उन्होंने १९४७-४८ में बिराटनगर जूट मिल के मजदूरों के हक के लिए जोरदार अभियान चलाया। यह अभियान ही उनके राजनीतिक सफर की शुरुआत रही। 1948 में उन्होंने नेपाल ट्रेड यूनियन कांग्रेस की स्थापना की और चार साल बाद नेपाली कांग्रेस के मोरङ्ग जिला प्रमुख बने।
नेपाल में 1959 में हुए पहले लोकतांत्रिक चुनाव में कोइराला के भाई बी. पी. कोइराला और उनकी पार्टी को जबरदस्त जीत मिली। लेकिन राजा महेन्द्र वीर विक्रम शाह के नेतृत्व वाली सरकार ने कोइराला को गिरफ्तार कर लिया। गिरिजा प्रसाद कोइराला को सात साल जेल में रहना पड़ा। 1968 में कोइराला निर्वासन में भारत चले गए। करीब ग्यारह साल बाद १९७९ में उन्होंने स्वदेश वापसी की। लगातार संघर्ष झेलते हुए १९९१ में वह प्रधानमंत्री की कुर्सी तक पहुंच गए।
कोइराला कुल चार बार देश के प्रधानमंत्री निर्वाचित हुए। सन् १९९१ से १९९४, १९९८ से १९९९, २००० से २००१ और २००६ से २००८ तक उन्होंने प्रधानमंत्री की कुर्सी संभाली। मई २००८ में वह अंतरिम सरकार के कार्यकारी प्रधानमंत्री भी बने। वह अपनी बेटी सुजाता कोइराला को भी देश की प्रधानमंत्री बनते देखना चाहते थे, लेकिन उनका यह सपना उनके साथ ही चला गया।
व्रत (जैन)

सत्प्रवृत्ति और दोषनिवृत्ति को ही जैनधर्म में व्रत कहा जाता है। सत्कार्य में प्रवृत्त होने के व्रत का अर्थ है उसके विरोधी असत्कार्यों से पहले निवृत्त हो जाना। फिर असत्कार्यों से निवृत्त होने के व्रत का मतलब है, उसके विरोधी सत्कार्यों में मन, वचन और काय से प्रवृत्त होना।
मुख्य व्रत पाँच हैं- अहिंसा, अमृषा, अस्तेय, अमैथुन और अपरिग्रह।
हलियाकला

सुप्त हलियाकला ज्वालामुखी हवाई के मावी द्वीप पर है।

नाम

हवाइ भाशा में हलेयाकला "सुर्य क घर" कर्त हे।
सिग्नेचर क्राइम

सिग्नेचर क्राइम अपराधी के अपराध करने के उस विशेष स्वभाव को कहा गया है जो की उसके हर अन्य अपराध में देखने को मिलता है। यह स्वभाव उसके अपराध करने की कार्यप्रणाली जैसा नही होता अपितु यह उसके अपराध के सभी पहलुओं, व्यवहार को और अन्य अपराधिक विशेषता को एक दुसरे से जोड़ने में सहायक होता है। सिग्नेचर क्राइम की मदद से सभी अपराधों में इस्तेमाल हुए भौतिक शास्त्रों से अपराधी तक पहुंचा जा सकता है। और सिग्नेचर क्राइम अपराधी मी मानसिक स्थिति दर्शाता है क्यूंकि कुछ अपराधी अपराध करने क पश्चात अपना साक्ष्य छोड़ जाते है जिससे की अपराधी तक पहुचना आसान हो जाता है। सिग्नेचर क्राइम की मदद से एक अपराध को दुसरे अपराध से जोड़ा जाता है और उससे अपराधी तक पहुचने की कड़ी बनती जाती है।
नम्र प्रोसेसर

नम्र प्रोसेसर (soft processor या soft microprocessor या softcore microprocessor) उस माइक्रोप्रोसेसर कोर को कहते हैं जिसको किसी एफपीजीए, सीपीएलडी या एसिक में ढाला जा सके।
फिल्म राइटर्स एसोसिएशन

फिल्म राइटर्स एसोसिएशन : भारतीय फिल्म राइटर्स एसोसिएशन (एफडब्ल्यूए) फिल्म और टेलीविज़न के लिए लिखने वाले लेखकों का एक पंजीकृत व्यापार संघ है।  इसे स्क्रीनचिइटर्स एसोसिएशन (एसडब्ल्यूए) भी कहा जाता है।  एसोसिएशन अपने सदस्यों के बीच कहानी, संवाद, गीत, पटकथा और कविता लेखकों की गिनती करता है। उपन्यासकार और लेखक जो फिल्म उद्योग में प्रवेश करने की तलाश में हैं, वे अपने काम रजिस्टर कर सकते हैं।
मिनोआई सभ्यता

मिनोआई सभ्यता कांस्य युग में यूनान के दक्षिण में स्थित क्रीत के द्वीप पर उभरकर २७वीं सदी ईसापूर्व से १५वीं सदी ईसापूर्व तक फलने-फूलने वाली एक संस्कृति थी। यह यूरोप की सबसे प्राचीनतम सभ्यताओं में से एक मानी जाती है। इतिहासकारों को मिले सुराग़ों से ज्ञात हुआ है कि मानव १२८,००० ईपू में ही आकर क्रीत पर बस चुके थे लेकिन यहाँ कृषि लगभग ५००० ईपू में ही जाकर विकसित स्तर पर पहुँची।

नाम की उत्पत्ति

यह अज्ञात है कि मिनोआई लोग वास्तव में स्वयं को क्या बुलाते थे। यहाँ पर अनुसंधान कर रहे आर्थर एवंस नामक इतिहासकार को क्रीत के क्नोसोस पुरातन स्थल पर एक भूल-भुलाइया के खंडर मिले। उन्होंने इसका सम्बन्ध बिना किसी प्रमाण के प्राचीन यूनानी गाथाओं में एक काल्पनिक मिनोस (Minos) नामक राजा द्वारा निर्मित भूल-भुलाइया के वर्णन से करा। धीरे-धीरे बहुत से विद्वान इन गुमनाम लोगों को "मिनोआई" के नाम से पुकारने लगे। अंग्रेज़ी में "मिनोआई सभ्यता" को "मिनोअन सिविलाइज़ेशन" (Minoan civilization) बुलाया जाता है।

वर्णन

क्रीत के द्वीप पर बहुत से मिनोआई खंडर मिले हैं। यह महल, प्रशासनिक दफ़्तर, घर और दुकानों की श्रेणियों में देखें गए हैं। महलों में अक्सर दो या उस से भी अधिक मंज़िलें मिली हैं। बड़े स्तम्भ, अन्दर और बाहर ज़ीने (सीढ़ियाँ) और आँगन इनकी कुछ विशेषताएँ हैं।
माना जाता है कि मिनोआई लोग हिन्द-यूरोपीय नहीं थे और न ही उनका यूनान के मुख्य भाग में रहने वाले प्राचीन वासियों से कोई सम्बन्ध था। यह अपनी अलग मिनोआई भाषा बोलते थे जो हिन्द-यूरोपीय भाषा परिवार की सदस्य नहीं थी, जबकि यूनानी भाषा इस परिवार की सदस्य है। वह जिस लिपि का प्रयोग करते थे उसे आजकल रेखीय ए (लीनियर ए) कहा जाता है और भाषावैज्ञानिक अभी तक उसे पढ़ने में अक्षम रहे हैं। कांस्य युग में मिनोआई संस्कृति यूनानी सभ्यता से बहुत अधिक विकसित थी। मिनोआई संस्कृति की बनाई गई कई वस्तुएँ यूनान की मुख्य भूमि में मिली हैं, विशेषकर माइसीने (Μυκῆναι, Mycenae) पुरातत्व स्थल पर। रेखीय ए के प्रभाव से एक रेखीय बी नामक लिपि उत्पन्न हुई जिस में माइसीनियाई यूनानी भाषा को लिखा जाने लगा। यह यूनानी का सब से प्राचीन ज्ञात रूप है।
इतिहासकारों का मानना है कि सन् १४५० ईपू के आसपास क्रीत में कोई भयंकर प्राकृतिक विपदा आई। संभव है की यह एक भूकंप था या फिर समीप के सान्तोरिनी द्वीप पर स्थित थेरा ज्वालामुखी का विस्फोट था। मिनोआई सभ्यता के बहुत से क्षेत्र इस से ध्वस्त हो गए हालांकि क्नोसोस का महल साबुत बच गया। इसके बाद लगभग सौ वर्षों तक यह सभ्यता लड़खड़ाती हुई जारी रही लेकिन फिर इसका पतन शुरू हो गया। पूर्वी क्रीत में पहाड़ों के बीच एक कर्फ़ी (Καρφί) नामक स्थल मिला है जहाँ माना जाता है कि लौह युग तक कुछ मिनोआई लोग शरण लेकर फैलती हुई यूनानी सभ्यता से छुपे हुए थे।
एन. गोपालस्वामी

एन. गोपालस्वामी भारत के मुख्य चुनाव आयुक्त थे।।वे ३० जून २००६ को मुख्य चुनाव आयुक्त चुने गए और अप्रैल २००९ में सेवा-निवृत होगें।
महाराज हरि सिंह

परिचय

हरि सिंह का जन्म २३ सितम्बर १८९५ को अमर महल में हुआ था। १३ वर्ष की आयु मे उन्हें मयो कालेज , अजमेर भेज दिया गया था। उसके एक साल बाद १९०९ मे उनके पिताजी की मृत्यु हो गयी। इसके बाद मेजर एच० के० बार को उनका संरक्षक घोषित कर दिया गया। २० साल की आयु में उन्हें जम्मू राज्य का मुख्य सेनापति नियुक्त कर दिया गया।

व्यक्तिगत जीवन

उन्होने चार विवाह किये। उनकी पहली पत्नी धरम्पुर रानी श्री लाल कुन्वेर्बा साहिबा थी जिनसे उनका विवाह  राजकोट में ७ मई १९१३ को हुआ।उनकी अन्तिम पत्नी महारानी तारा देवि  से उन्हे एक पुत्र, युवराज कर्ण सिंह  था। उन्की दूसरी पत्नी चम्बा रानी साहिबा थी जिनसे उन्होंने ८ नवंबर १९१५ में शादी की। तीसरी पत्नी महारानी धन्वन्त कुवेरी बैजी साहिबा थी जिनसे उन्होंने धरम्पुर में ३० अप्रैल १९२३ को शादी की। चौथी बीवी कानगरा की महारानी तारा देवी साहिबा थी जिनसे उनहे एक पुत्र था।
परम विशिष्ट सेवा पदक

डिजाइन

पदक का आकार, 35 मिमी और व्यास में फिट करने के लिए एक सादे क्षैतिज पट्टी के साथ मानक फिटिंग. यह सोने का बना गिल्ट. इसके अग्रभाग पर उभरा होता है एक पांच सितारा उठाई और अपनी रिवर्स है भारतीय राज्य प्रतीक और उभरा होता शिलालेख के साथ ऊपरी रिम. के riband है सोने के रंग के साथ एक गहरे नीले रंग की धारी केंद्र नीचे विभाजित है, यह दो बराबर भागों में. यदि प्राप्तकर्ता का पदक है इसके बाद पदक से सम्मानित किया फिर से, हर तरह और आगे पुरस्कार, मान्यता प्राप्त हो जाएगा एक बार करने के लिए संलग्न किया जा करने के लिए riband के द्वारा जो पदक निलंबित कर दिया है। के लिए इस तरह की हर बार, एक छोटे आकार का प्रतीक चिन्ह एक पैटर्न के सरकार द्वारा अनुमोदित किया जाएगा करने के लिए जोड़ा गया riband जब अकेले पहना है।
बैंक कपट

अवैध तरीकों का उपयोग करके किसी दूसरी वित्तीय संस्था के स्वामित्व वाले धन, पूँजी, या अन्य सम्पत्ति को प्राप्त कर लेना (हथिया लेना) बैंक कपट (Bank fraud) कहलाता है। इसके अलावा, झूठे ही अपने को किसी बैंक या अन्य वित्तीय संस्थान कहकर/बताकर जमाकर्ताओं से धन प्राप्त करना भी बैंक कपट है।
हैमर पैटर्न

ह्यामर पाटर्न शेयर बाज़ार का एक चित्रित विश्लेषण (graphic pattern) है। यह उस समय आता है जब शेयर अपने प्रारंभिक मूल्य से कहीं नीचे बिकते हैं परन्तु दिन की प्रगति के साथ-साथ या तो ये प्रारंभिक मूल्य से आगे की ओर छलांग लगाते हैं या फिर उसी के आसपास पहुँचते हैं। इस प्रक्रिया को यदि चित्रित किया जाए तो ग्राफ़ पर हथैड़ा-जैसा मोमबत्ती का खड़ाव लगता है (hammer-shaped candlestick)।
ऑस्ट्रेलियाई घरेलू सीमित ओवर क्रिकेट टूर्नामेंट

इतिहास

इंग्लैंड पहला देश 1963 में अपनी जिलेट कप के साथ एक घरेलू एक दिवसीय सीमित ओवरों प्रतियोगिता शुरू करने की थी। ऑस्ट्रेलिया ऐसा करने के लिए जब इस प्रतियोगिता 1969-70 में स्थापित किया गया था अगले देश था। यह हर साल की गर्मियों के बाद से आयोजित किया गया है, नाम और प्रारूपों की एक विस्तृत विविधता के तहत। यह एक लिस्ट ए क्रिकेट प्रतियोगिता है। यह पहली लिस्ट ए जब वे 1995-96 सत्र के लिए शुरू किए गए थे खिलाड़ियों शर्ट पर नंबर की सुविधा के लिए प्रतियोगिता थी।

टीवी कवरेज

2006-07 में फोर्ड रेंजर वन डे कप पर फॉक्स स्पोर्ट्स टीवी पर किया गया था। 25 से 31 मैचों में से अंतिम सहित टीवी पर किया गया। Prior to Fox Sports' broadcasting of the domestic cricket competition, was the host broadcaster.फॉक्स स्पोर्ट्स घरेलू क्रिकेट प्रतियोगिता का प्रसारण करने से पहले, नाइन नेटवर्क मेजबान प्रसारक था। भारत में स्टार क्रिकेट पर फॉक्स स्पोर्ट्स की मदद से प्रसारण से पता चलता है। 2011-12 में फॉक्स स्पोर्ट्स लाइव रयोबी वन डे कप के सभी 25 खेल प्रसारण। नाइन नेटवर्क 2013-14 सत्र से एक बार फिर से अधिकार धारक बन गया है, मुख्य रूप से दिखा मैचों मणि पर रहते हैं और क्रिकेट आस्ट्रेलिया की वेबसाइट के माध्यम से प्रसारण किया जाता है। वहाँ के साथ जगह में वार्ता कर रहे हैं। आईटीवी (टीवी नेटवर्क) ब्रिटेन में प्रतियोगिता टेलिवाइज।
श्रावण शुक्ल द्वादशी

श्रावण शुक्ल द्वादशी भारतीय पंचांग  के अनुसार पांचवे माह की बारहवी तिथि है, वर्षान्त में अभी २२८ तिथियाँ अवशिष्ट हैं।
राष्ट्रीय राजमार्ग २८ (भारत)

मार्ग

राष्ट्रीय राजमार्ग २८ उत्तर में भारत-नेपाल सीमा पर स्थित नेपाल के पिपरहवा बस्ती से ठीक दक्षिण में होता है। यह सिद्धार्थनगर ज़िले से दक्षिण दिशा में चलते हुए बस्ती ज़िले, अम्बेडकर नगर ज़िले, आज़मगढ़ ज़िले और वाराणसी ज़िले में जाता है और वाराणसी में अन्त होता है।
२६६८ ईसा पूर्व

२६६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जैसीनगर

जैसीनगर को तहसील का दर्जा मिल गया है। इसके साथ ही जिले में अब कुल तहसीलों की संख्या बढ़कर 12 हो गई है। तहसील जैसीनगर में राजस्व वृत्त जैसीनगर, सेमाढाना एवं बिलहरा के कुल 62 पटवारी हल्का काे मिलाकर यह नई तहसील बनाई गई है। यानी नई तहसील में फिलहाल 62 हलका ही हाेंगे। यह सभी पटवारी हल्का पहले सागर तहसील से जुड़े थे। इनका क्रमांक 127 से 188 था। इनकी सीमा में कुल 149 गांव आते थे। यह सभी गांव अब जैसीनगर तहसील से जुड़ गये हैं। अभी सागर तहसील में 188 पटवारी हलका के अंतर्गत 398 गांव आते थे। इनमें से 149 गांव अब अलग हो गए हैं। ऐसे में अब सागर में 126 पटवारी हलका और 249 गांव ही रह गए हैं।
रुटौल गाँव, कायमगंज (फर्रुखाबाद)

यातायात

ब्रह्मदेव बाबा और रिँकू चतुर्वेदी का मन्दिर
ब्रह्मदेव बाबा और रिँकू चतुर्वेदी का मन्दिर
डेविड आर्चुलेटा

डेविड जेम्स आर्चुलेटा (जन्म 28 दिसम्बर 1990) एक अमेरिकी गायक व गीतकार है। वह दस साल की उम्र से भी कम में यूटा प्रतिभा आयोजन व अन्य टेलीविजन गायन प्रतियोगिता में हिस्सा लेता आ रहा है। बच्चों की गायन प्रतियोगिता सितारा खोजें 2 पर वोह जूनियर गायन चैंपियन बना. बाद में सोलह वर्ष की उम्र में, सन २००७ में, अमेरिकी आइडल के सातवें सत्र में सबसे कम उम्र के फिनालिस्ट में से एक बन हिस्सा लिया और मई २००८ में उसने दुसरे स्थान पर आकर ९ करोड़ ७ लाख वोट जो की कूल प्राप्त वोटो का ४४ प्रतिशत है प्राप्त किये.
अगस्त २००८ में क्रश, अपने स्वयं के दुसरे एल्बम को जारी किया जो की अंकतालिका चार्ट २०० पर दो नंबर से चालू हुआ। इसका पहला एल्बम खुद के नाम पर ही था जो की ठीक अमेरिकन आइडल ख़तम होने के बाद आया। दोनों ही अल्बुमो ने अच्छा कारोबार किया व खासी लोकप्रिय रहे.
ख़ीवा

इतिहास

अतिप्राचीन काल में ख़ीवा क्षेत्र में पूर्वी ईरानी भाषाएँ बोलने वाले लोग रहते थे लेकिन १०वीं सदी ईसवी के बाद यहाँ धीरे-धीरे तुर्की भाषाएँ बोलने वाले लोग बहुसंख्यक हो गए। १०वीं सदी में यहाँ से गुजरने वाले मुस्लिम यात्रियों ने इस शहर का वर्णन दिया जो अभी भी उपलब्ध है। १७वीं सदी की शुरुआत में यह शहर ख़ीवा ख़ानत की राजधानी बना। ख़ीवा ख़ानत पर चंगेज़ ख़ान के आस्त्राख़ान ख़ानत पर शासन करने वाले वंशजों की एक शाखा का राज था। १८७३ में रूसी साम्राज्य के कोन्स्तान्तीन फ़ोन फ़ाउफ़मान (Konstantin von Kaufman) नामक रणनीतिकार ने ख़ीवा पर हमला किया और उसका शहर पर २८ मई १८७३ को अधिकार हो गया। अब ख़ीवा ख़ानत रूसी साम्राज्य के अधीन थी लेकिन उसे नाम के लिए मुक्त रूप से चलने दिया गया। जब १९१७ में रूस में साम्यवादी (कोम्युनिस्ट) क्रान्ति हुई तो यहाँ कुछ समय की लिए एक 'ख़ोरज़्म जन सोवियत गणतंत्र' (Khorezm People's Soviet Republic) घोषित कर दिया गया और ख़ीवा ख़ानत हमेशा के लिए ख़त्म हो गई। १९२५ में इस गणतंत्र को सोवियत संघ में मिला लिया गया और खीवा शहर उज़बेकिस्तान का हिस्सा बन गया।

गुलामों का बाजार

मध्यकाल में ख़ीवा अपने दासों के बाज़ार के लिए प्रसिद्ध था जहाँ मनुष्यों को खरीदा-बेचा जाता था। अक्सर यहाँ ईरानी और रूसी लोग बेचे जाते थे। अक्सर कुछ तुर्कमान क़बीलों में यह प्रथा बन गई थी कि वह फ़सलें कटते ही पड़ोसी ईरान की बस्तियों में जाकर ज़बरदस्ती लोग लाकर उन्हें ख़ीवा में बेच देते थे। रूस ने जब ख़ीवा पर क़ब्ज़ा करने के प्रयास शुरू किये तो उसने इस दास-प्रथा को ख़त्म करने को भी अपने एक मुख्य उद्देश्य बताया।

आधुनिक काल में

सोवियत संघ के ज़माने में सरकार ने फ़ैसला किया कि ख़ीवा के अंदरूनी शहर को भविष्य के लिए बिना-बदलाव के सुरक्षित किया जाएगा। इस क्षेत्र से लगभग सभी निवासियों को निकाल दिया गया। शहर के अंदरूनी भाग को इचान कला कहते हैं और इसके इर्द-गिर्द एक ईंटों की ऊँची दीवार है। इसके बीच में एक ऊँचा नीला बुर्ज है। इसे बनाने वाले ख़ान का इरादा अज़ान दिलवाने के लिए एक ऊँची मीनार बनाने का था लेकिन वह इसे पूरा करने से पहले ही मर गया और उसके बाद आने वाले ख़ान ने इसे अधूरा ही छोड़ दिया। कहा जाता है कि उसको यह अहसास हो गया की इस मीनार से अज़ान देने वाले मुल्लाह को ज़नाना-गृह में उसकी पत्नियाँ नज़र आएँगी। शहर के इस अंदरूनी इचान कला भाग में ५० ऐतिहासिक स्थल और २५० मध्यकालीन घर हैं। इस से बाहर वाले क्षेत्र को दिचान कला कहते हैं।
मासिक पत्रिका

मासिक पत्रिका हिन्दी भाषा में मास अर्थात् महीने में एक बार प्रकाशित होने वाली किसी भी भाषा या लिपि की पत्रिका को कहते हैं।
ओशियन बुक्स प्रा॰लि॰

यह अंग्रेजी और हिन्दी पुस्तकों के एक प्रमुख प्रकाशक हैं।
विरल

विरल का अर्थ होता है कम घनत्व वाला।
वत्सराज

वत्सराज संस्कृत नाटककार एवं कवि थे।कालिंजर के राजा परमार्दिदेव (११६३-१२०३) के शासन में यह मंत्री थे।

परिचय

१२वी-१३वी शताब्दी ई0 में हुए वत्सराज ने छह नाटकों की रचना की। किरातार्जुनीय व्यायोग, कर्पूरचरित, हास्यचूड़ामणि, रुक्मिणीहरण, त्रिपुरदाह और समुद्रमन्थन-नामक इन नाटकों में रूपकों केअलग-अलग प्रकारों के दर्शन होते हैं, यथा-व्यायोग, भाण, प्रहसन, ईहामृग, डिम और समवकार। वत्सराज की शैली सरल और प्रभावशाली है। इन्होंने दीर्घ समासों का प्रयोग नहीं किया है। वत्सराज के रूपक यद्यपि छोटे-छोटे हैं, किन्तु वे गतिशीलता और रोचकता से भरे हुए हैं।